એ જ પડોશી દેશ માલદિવમાં ફરી રાજકીય ખેંચતાણ ચાલી રહી છે. વર્તમાન પ્રમુખ અયોગ્ય છે એવી અરજી ત્યાંની સુપ્રીમ કોર્ટમાં કરવામાં આવી છે. બધા જ વિપક્ષોએ ભેગા થઈને પ્રમુખ અબ્દુલ યામીન સામે અરજી કરી છે. યામીનને કામચલાઉ રીતે સત્તા પરથી દૂર કરવાની માગણી વચ્ચે માલદિવના વિદેશપ્રધાન હાલ ભારત આંટો પણ મારી ગયા છે. માલદિવ માટે ભારતની દોસ્તી સૌથી અગત્યની છે એવું કહેવા માટે તેઓ આવ્યાં હતાં, પણ સાથોસાથ રાજકીય પરિસ્થિતિની પણ ચર્ચા થઈ હશે તેમ માનવામાં આવે છે.